Kde bolo tam bolo, za deviatimi horami a deviatimi riekami v kráľovstve Dánskom žila rodinná spoločnosť menom Bestseller, ktorá bola dlhú dobu odevnou veľmocou a rukou pevnou vládne dodnes. Písal sa rok 1994, keď sa súčasťou rodiny stala aj VILA, čoby pachoľa čerstvo narodené do módneho priemyslu.
VILA sa dobre kŕmila a priživovala súčasnými trendmi, rástla a rástla, až sa vyrovnala svojím starším sestrám, ako je Vero Moda alebo ONLY. Čoskoro tiež našla samú seba a svoj špecifický štýl. Rozhodla sa zasvätiť svoj život móde pre mladé ženy s osobitým štýlom, ktorá bude zároveň šetrná k vášmu mešcu. Vždy kladie dôraz na kvalitu, detaily a pohodlie.
Koncentrovaná rafinovanosť.
A aká vlastne VILA je? VILA predovšetkým necháva vyniknúť mladistvú ženskosť. Oblečenie, ktoré nájdete v skrini VILA, sa hodí ženám a dievčatám, ktoré sa neboja ukázať krehkosť a ladnosť. Prvok ženskosti je prítomný vo všetkých kúskoch, či už ide len o oblečenie na doma alebo na von. Detaily, jemné prvky, farby, štýl, prevedenie a materiál, to všetko lichotí postave a zvýrazňuje krivky. VILA skrátka robí ženu ženou. A to (aspoň raz za čas) nie je na škodu.
Buďte ženou, kedykoľvek sa vám len zachce.
VILA si tiež zakladá na zmyselnosti. Avšak teraz si pod pojmom zmyselnosť nepredstavujte iba ženu, ktorá vyžaruje sexuálnu energiu, zatiaľ čo doobeda polihuje v čipkovanom prádle v budoári. Zmyselnosť samozrejme s podmanivosťou a príťažlivosťou úzko súvisí, ale zároveň je to štýl života, v ktorom sa snažíme potešiť všetky svoje zmysly. Je to schopnosť mať radosť zo života. VILA sa snaží túto radosť vkladať do svojho oblečenia a nasmerovať vás k lepšiemu a zábavnejšiemu životu.
Zmyselnosť nie je vyjadrená len tým, čo nosíte, ale hlavne spôsobom, akým to nosíte.
V neposlednom rade VILA vsádza na jednoduchosť. Hoci sa VILA neustále sústredí na sledovanie najnovších trendov a na ženy, ktoré nechcú zapadnúť v dave, nezabúda ne večné pravidlo, že v jednoduchosti je krása. Oblečenie od VILA definujú čisté línie, základné farby a nadčasové strihy, nikdy však sivá nuda. Dáva tak vyniknúť ženskej kráse, ktorá sa ukrýva vo vnútri alebo žiari navonok.
Trendy sú pominuteľné, ale jednoduchosť bude trendy vždy.
VILA teda presadzuje filozofiu, že v ženskosti, zmyselnosti a jednoduchosti je sila. Zároveň sa snaží podtrhnúť jedinečnosť každej ženy tak, ako aj jej osobnosť. Každý kúsok je vyrobený s nadšením a má za cieľ prebudiť rovnaké nadšenie aj na druhej strane. Značka dbá na kvalitu, pracuje s najlepšími materiálmi a starostlivo navrhuje jednotlivé kúsky. Je tiež veľmi priateľská – spolupracuje s množstvom nezávislých dodávateľov po celej Európe, na Strednom Východe a v Ázii, ktorí sú naladení na rovnakú nôtu. V neposlednom rade je pokroková, berie totiž ohľad na životné prostredie, tak ako aj na pracovné podmienky všetkých, ktorí sa podieľajú na vytváraní oblečenia, ktoré je módne, štýlové, ženské a pritom veľmi kvalitné.
Zazvonil zvonec a rozprávky je koniec. Štýlu však nie!